**GEOGRAFIJA, 8. razred, 6. teden** (20. 4. – 24. 4. 2020)

1. **šolska ura: PODNEBJE IN RASTLINSTVO ANGLOAMERIKE**

* **Preberite** si besedilo v **učbeniku** na **str. 59-63** o **podnebju in rastlinstvu Angloamerike**.
* **Zapišite snov v zvezek.** Zapis imate na naslednji strani.
* **Preverjanje in utrjevanje znanja**:

**Znati morate:**

* + Razložiti **dejavnike**, ki na območju Angloamerike **vplivajo na podnebje**:
    - **geografska lega**: v katerih toplotnih pasovih leži. (pomoč **atlasa**!)
    - **reliefna oblikovanost površja** oz. **vetrovi**:
      * Kje so v Angloameriki bolj sušna in kje bolj namočena območja. Zakaj?
      * Kaj je **tornado** in zakaj nastane.
        + **Zanimivost: videoposnetek tornada** na <https://www.youtube.com/watch?v=7KDz6dGQ5RE>
        + **V razmislek:** V Evropi tornadi niso običajni in jih ne poznamo. Zakaj? (namig: V atlasu si oglejte relief Evrope, predvsem, kako potekajo gorovja …)
    - **morski tokovi:** Zapomnite si, da hladni morski tok obale hladi, topli pa podnebje krajev ob obali blaži in vlaži.
  + **Količina padavin** v Angloameriki se spreminja predvsem v smeri **vzhod-zahod**. Vedeti morate, kaj je to **»mrtva črta«** (dead line).
  + Zaradi vseh teh dejavnikov imamo v Angloameriki **več različnih podnebnih tipov** ter **različno rastlinstvo**. Vedeti morate, **katere vrste rastlinstva najdemo v Angloameriki** in zakaj ravno tam. (pomoč karte rastlinstva in klimogramov v **učbeniku**!)

**Dodatno utrjevanje:** na <https://eucbeniki.sio.si/geo8/2581/index.html> (glej zavihek STRANI, str. 90-97) **rešite** vse naloge. Ta naloga ni obvezna, je pa zelo dober način, kako preverite, ali razumete novo učno snov.

1. **šolska ura: AVSTRALIJA IN OCEANIJA – PREVERJANJE ZNANJA**

Odkar se nismo videli, ste usvojili že znanje iz nove celine, Avstralije in Oceanije. Vmes ste dobili tudi vprašanja za ponavljanje in utrjevanje. Zdaj pa je napočil čas, da vaše znanje tudi **preverimo**. Tokrat seveda **brez učnih pripomočkov**.

* V **Teams učilnici Geografija 8. razred** vas čaka kratek **kviz o značilnostih Avstralije in Oceanije**, ki ga morate **obvezno vsi rešiti**. Z njim bomo preverili, ali ste se kaj naučili ali ne. Pri reševanju **ne smete uporabljati zvezka, učbenika ali atlasa**. Prosim, **bodite pošteni**. Ne pričakujem, da boste vsi vse rešili stoodstotno, rada bi samo videla, koliko vam je ostalo v glavah. Je pa kviz prav s tem namenom **časovno omejen**. Kviz boste reševali **v petek, 24. 4. 2020**. Točna ura reševanja bo objavljena nekaj dni prej v spletni učilnici. (Če ga takrat slučajno kdo iz kakšnega pomembnega vzroka ne bo mogel reševati, mi bo to sporočil v Klepet ali na elektronski naslov.)

*Opomba: Če učilnica naslednji teden iz katerega koli razloga ne bi delovala ali se vanjo ne boste mogli vpisati, bomo preverjanje znanja prestavili. V tem primeru samostojno ponovite osnovne značilnosti Avstralije in Oceanije, pa tudi Angloamerike.*

10. šolska ura: zapis v zvezek

**PODNEBJE IN RASTLINSTVO ANGLOAMERIKE**

**Dejavniki**, ki vplivajo na podnebje v Angloameriki:

* **geografska lega (**subtropski, zmerno topli, subpolarni in polarni pas)
* **reliefna oblikovanost površja oz. vetrovi**
  + gorska pregrada
  + nastanek **tornada:** vrtinčast vihar v obliki lijaka zlasti v Severni Ameriki, ki se premika zelo hitro in povzroča veliko škode
* **morski tokovi** (hladni Labradorski tok in topli Zalivski tok)

**Količina padavin** v Angloameriki se spreminja predvsem v smeri vzhod-zahod.

* + **»Mrtva črta« (dead line):** 100. poldnevnik v Angloameriki; zahodno od nje pade že manj kot 500 mm padavin.

**Rastlinski pasovi v Angloameriki:**

* (pol) puščavsko rastlinstvo (južni osrednji del)
* borovi gozdovi, subtropski listnati gozdovi (JV)
* zimzeleno mediteransko rastlinstvo (JZ)
* listnati gozdovi, ki proti zahodu prehajajo v visokotravno stepo – **prerijo** (V in osrednji del)
* mešani in iglasti gozdovi (severno od prerij)
* bujni listnati in iglasti gozdovi – znane sekvoje (Z obala)
* tundra: mahovi in lišaji (S in SV)
* večni sneg in led (skrajni sever, Grenlandija)